এডওয়ার্ড টাইলকোট
এডওয়ার্ড ফার্দিনান্দো সাটন টাইলকোট (ইংরেজি: Edward Tylecote; জন্ম: ২৩ জুন, ১৮৪৯ - মৃত্যু: ১৫ মার্চ, ১৯৩৮) বেডফোর্ডশায়ারের মার্সটন মোরটেইন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৬ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। পাশাপাশি, ডানহাতে কার্যকরী ব্যাটিংশৈলী প্রদর্শন করতেন এডমন্ড টাইলকোট নামে পরিচিত এডওয়ার্ড টাইলকোট।